Tom Selleck

Lia konateco devenas ĉefe de lia rolo kiel detektivo Thomas Magnum en la usona televida serio Magnum P.I. (1980-1988). Li ricevis plurajn honorojn kaj premiojn pro tiu rolo, inkluzive de Emmy en 1984. Li rolis poste en pluraj aliaj televidaj serioj (plej grave en Friends), kaj en kinofilmoj, reklamfilmetoj ktp., interalie rolante kiel generalo Eisenhower en Ike: Countdown to D-Day, kaj kiel reĝo Fernando la 2-a en Christopher Columbus: the Discovery (gajnante la malpremion "Razzie").

Li kolektas pafilojn, kaj estas estrarano de la Nacia Fusila Asocio. Li priskribas sin laŭ politika sinteno kiel "liberecema sendependulo". Li estas estrarano de la Instituto de Etiko "Joseph kaj Edna Josephson", kaj de la "Koalicio Karaktero Kalkuliĝas". Li ricevis honoran doktoran gradon de Universitato Pepperdine.

Kategorio:Televido
Kategorio:Usonaj aktoroj